**TEHNILINE KIRJELDUS**

**ÕHTUVORMI VÖÖ**

1. NÕUDED TOOTELE
   1. Toote kirjeldus

Naiste õhtuvormi vöö on musta värvi ja töödeldud voodrile. Vöö on selja tagant suletav kahe nööbiga.

Vöö esiosas on nelja allapoole suunatud voldiga drapeering. Seljaosas on vöö ilma voltideta. Vöö on üleni töödeldud dubleerile

* 1. Üldnõuded
* Toode vastab tehnilises kirjelduses ette antud nõuetele.
* Tootjapoolsel kvaliteedi tagamisel järgitakse ISO 9000 seeria standardeid.
* Tootja peab kindlustama, et kõik tema poolt kasutatavad materjalid on kooskõlas käesoleva kirjelduse punktis 2 esitatud nõuetega.
* Hooldustingimused edastab tootja.
  1. Juurdelõikus
* Lõime suund ühtib materjalil ja lekaalil.
* Lõigetel olevad vastasmärgid ja muud vajalikud sisemised punktid on tehtud juurdelõigatud detailidele vastavalt tootja poolt väljatöötatud tehnoloogiale.
* Õmblemist lihtsustavad märgid ei ole kahjustanud mingil moel toote korrektsust ja väljanägemist ei paremalt ega pahemalt poolt.
* Dubleer on korrektselt kinnitatud detailile (ei ole sees kortse, on tugevalt kinni detaili küljes, ei ole läbi detaili nähtav).
  1. Õmblemine
* Paarisdetailid tootel on sümmeetrilised ja paiknevad keskjoonest ühel kaugusel ning kõrgusel.
* Kõik õmblused on õmmeldud õige niidi pingega, pistete põimumine toimub süstikpistel materjalide kihtide vahel.
* Kõik õmblused on mõlemast otsast edasi-tagasi kinnitatud, kinnitus asub täpselt õmblusjoonel.
* Jätkukohad õmblustes on märkamatud.
* Materjal ei ole purunenud nõelatorke kohtades.
* Kõik ühendusõmblused on õmmeldud paralleelselt detaili lõikeservaga.
  1. Viimistlus
* Toode on puhastatud lahtistest niidiotstest.
* Tootel ei ole kuum-niiske töötlemise jälgi.

1. MATERJALID

Toote valmistamiseks vajalikud materjalid vastavad tehnilises kirjelduses kehtestatud nõuetele või on nendega samaväärsed.

Tehnilises kirjelduses toodud värvus on esitatud „Pantone FASHION HOME + INTERIORS“ 2013. a. värvikaardi järgi.

2.1. Põhimaterjal

Tellija kasutab lepinguperioodi kestusel maksimaalselt ära kanga laovaru. Pakkuja peab mõistliku etteteatamisaja jooksul valmis olema tarnima põhimaterjali kangast tellimuste täitmiseks.

Koostis 100% PES

Sidus soovitavalt toimne 2/1

Värvus must-19-4205 TPX PHANTOM

Kangas pakkuja poolt

* 1. Abimaterjalid
     1. Õmblusniit

Koostis PES või PA

Värvus samas toonis põhimaterjaliga

Kokkutõmbuvus 150 ºC juures 0–1%

Elastsus 16–23%

Joontihedus soovitavalt 125 x 2 dtex

2.2.2. Vooder

Koostis soovitavalt CO

Sidus labane või toimne

Värvus samas toonis põhimaterjaliga

2.2.3. Nööp Öko-Tex klass 1

Koostis PA/A/TPE

Värvus samas toonis põhimaterjaliga

Läbimõõt 14 mm

1. TOOTE MARKEERIMINE

Toode peab tarnimisel olema markeeritud alljärgnevalt:

Toode on läbipaistvas kilepakendis. Kilepakendile on kinnitatud etikett-kleebis. Etiketi värvus on valge ning teksti värvus must.

Etiketil on markeering alljärgnevas järjestuses:

- nimetus;

- lepingu osapool;

- lepingu number;

- valmistamise aeg (kuu ja aasta);

- hooldusmärgid;

- NSN-kood;

- NSN-kood GS1-128 vöötkoodi formaadis (AI 7001);

- kaubakood;

- kaubakood GS1-128 vöötkoodi formaadis (AI 91);

1. PAKENDAMINE


Toode on enne kilepakendisse pakendamist korralikult kuivatatud peale kuum-niisket töötlust. Tooted on läbipaistvas kilepakendis.

1. TELLIMISE PROTSEDUUR

Teenust osutatakse ainult kehtivate individuaalõmblemise lubade alusel.

Ettevõtet (täitjat) ja taotlejat informeeritakse loa olemasolust.

1. LISAD:
   1. Õhtuvormi vöö



* 1. Koodid

|  |  |  |
| --- | --- | --- |
| **Nimetus** | **NSN-kood** | **Kaubakood** |
| Õhtuvormi vöö | 8440-38-000-8633 | 10014131 |

* 1. Markeeringu näidis pakendi etiketil:

